b'\n_START_ARTICLE_\nFaxe Kondi\n_START_SECTION_\nHistorie\n_START_PARAGRAPH_\nDrikken blev i 1971 udviklet i samarbejde med fodbold-, h\xc3\xa5ndbold- og basketballspillere p\xc3\xa5 landsholdet og l\xc3\xa6ge Knud Lundberg. Navnet Faxe Kondi blev "opfundet" af Leif Terp, som ogs\xc3\xa5 arbejdede p\xc3\xa5 et K\xc3\xb8benhavnsk reklamebureau. Leif Terp blev hurtigt ansat p\xc3\xa5 Faxe Bryggeri._NEWLINE_Indtil slutningen af 1990\'erne blev Faxe Kondi tappet p\xc3\xa5 \xc3\xb8lflasker, hvad der var til stor morskab for b\xc3\xb8rn og voksne, n\xc3\xa5r flasken stod, s\xc3\xa5 etiketten ikke var synlig. Den blev genintroduceret i 2012._NEWLINE_I 2007 fjernede Bryggeriforeningens medlemmer, herunder Faxe Kondi, farvestoffet quinolingult (E-104) fra deres produkter. Dette skete efter at Forbrugerr\xc3\xa5det havde kritiseret brugen af stoffet, da det var mist\xc3\xa6nkt for at for\xc3\xa5rsage leverskade, og v\xc3\xa6re et allergen. Dette fjernede drikkens karakteristiske gr\xc3\xb8nne farve.'